Redigering 2/372017:

Svar til Elgiganten:
Jeg forstår ikke, hvordan den information ikke bliver kommunikeret videre ned i jeres organisation? Jeg har trods alt talt med tre forskellige led hos jer i løbet af den seneste uge, inden jeg fik dit svar:

- En medarbejder i min lokale Elgiganten-butik
- En medarbejder i telefonen fra jeres kundeservice
- En medarbejder via jeres onlinechat fra jeres onlinekundeservice

De sagde alle, at det ikke var muligt at levere på udgivelsesdagen. Ham fra online kundeservice sagde sågar, at I UDELUKKENDE solgte Nintendo Switch og tilbehør via jeres onlineshop og det slet ikke havde noget med de fysiske butikker at gøre.

Det er meget fint, at min bestilling rent faktisk kan hentes i morgen, men eftersom alle andre indtil dit svar i dag har sagt, at det ikke var tilfældet, følte jeg mig selvfølgelig nødsaget til at finde en løsning og bestille en Nintendo Switch online til en væsentligt dyrere pris end markedsprisen (2790.-). I morgen står jeg så med to konsoller og det kommer til at koste mig penge at sende og forsikre sådan en stor pakke retur til den onlineshop, jeg bestilte fra.

Så det har egentligt kun været en udgift at bestille og lægge mine penge (ja, jeg skulle betale) hos jer i så god tid forinden udgivelsen, da jeg skal bruge penge på at sende den anden pakke retur - eller alternativt beholde den og returnere jeres, men derved betale overpris for konsollen fra det andet sted. Det synes jeg ikke er i orden.
---------

Original anmeldelse:
For en måneds tid siden forudbestilte og BETALTE jeg for en Nintendo Switch (som udkommer på fredag, d. 3 marts) i en af elgigantens butikker. Jeg blev garanteret, at jeg ville have den på dagen. Det var netop derfor at jeg forudbestilte, da efterspørgslen har været stor.

Der jeg efterfølgende var nede i butikken at forudbestille et spil til maskinen, ville jeg lige sikre mig at leveringen på spillet passede. Nu fik jeg pludselig at vide, at de ifølge deres system først havde levering på BÅDE konsol og spil tidligst d. 4. marts, altså om lørdagen, men at det nok bare var en fejl, og jeg ikke skulle tænke for meget over det.

I dag, tre dage før udgivelsen, og cirka en måned siden at jeg forudbestilte, kontaktede jeg for en sikkerheds skyld Elgigantens online-support, og nu var svaret, at deres butikker slet ikke vil have konsoller eller spil til salg på udgivelsedagen, men at man kun kan bestille dem online, men at leveringen først finder sted EFTER udgivelsesdagen.

Det her handler altså ikke om, at varen er udsolgt, da jeg bestilte i god tid, men blot at Elgiganten ikke har tænkt sig at levere varen på udgivelsesdatoen, selvom de reklamerer over alt med det på deres hjemmeside, at "release" er 3/3.

Både Power, Coolshop, Proshop, Webhallen og lignende kan både levere via post (afsendes dagen før) og fysisk afhentning, så man har konsollen på udgivelsesdatoen, men Elgiganten kan altså ikke levere det. Hvorfor ikke bare sørge for at have bestillingen sendt ud dagen før, så man kan hente i burtikken på dagen? Nu står jeg i en dårlig situation. Jeg har betalt for et produkt, jeg ikke får leveret som forventet. Og produktet fremstår  udsolgt i mange andre butikker, der KAN levere og behandle deres kunder ordentligt.